29.3.2011 Jurnalul Oficial al Uniunii Europene L 81/1 II (Acte fără caracter legislativ) ACORDURI INTERNAȚIONALE DECIZIA CONSILIULUI din 24 iunie 2010 privind semnarea, în numele Uniunii Europene, a Convenției privind conservarea și gestionarea resurselor piscicole în marea liberă a Pacificului de Sud (2011/189/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (5), având în vedere propunerea Comisiei Europene, întrucât: (1) Uniunea are competența să adopte măsuri de conservare a resurselor biologice marine în temeiul politicii comune în domeniul pescuitului şi de a încheia acorduri cu țări terțe şi organizații internaționale. (2)  În conformitate cu Decizia 98/392/CE (), Uniunea este parte contractantă la Convenția Organizaţiei Națiunilor Unite privind dreptul mării din 10 decembrie 1982, care solicită tuturor membrilor comunității internaționale să coopereze la conservarea şi gestionarea resurselor biologice ale mării. (3)  În conformitate cu Decizia 98/414/CE (2), Uniunea este parte contractantă la Acordul privind punerea în aplicare a dispozițiilor Convenției Organizaţiei Naţiunilor Unite privind dreptul mării din 10 decembrie 1982 pentru conservarea şi gestionarea populațiilor transzonale de pești şi a rezervelor de pești mari migratori. ( La 17 aprilie 2007, Consiliul a autorizat Comisia să negocieze, în numele Comunității, o convenție privind constituirea unei organizații regionale pentru gestionarea pescuitului (RFMO) în sudul Pacificului pentru resursele piscicole care nu sunt încă reglementate de o organizație regională de gestionare a pescuitului existentă. () JO L 179, 23.6.1998, p. 1. () JO L 189, 3.7.1998, p. 14. (5) Negocierile au fost finalizate cu succes la Auckland, Noua Zeelandă, la 14 noiembrie 2009, prin adoptarea unui proiect de text al Convenţiei privind conservarea şi gestionarea resurselor piscicole în marea liberă a Paci- ficului de Sud (denumită în continuare „Convenţia”) care, în temeiul articolului 36 alineatul (1), este deschisă semnării pentru o perioadă de 12 luni începând cu 1 februarie 2010. (6) Convenția urmăreşte, prin punerea sa eficientă în aplicare, să asigure conservarea pe termen lung şi exploatarea durabilă a resurselor piscicole în zona convenției. (7) Navele aflate sub pavilionul unui stat membru al Uniunii pescuiesc în zona convenției și este în interesul Uniunii să joace un rol concret în procesul de punere în aplicare a convenției. (8) Convenția ar trebui să fie semnată, ADOPTĂ PREZENTA DECIZIE: Articolul 1 Se aprobă semnarea, în numele Uniunii, a Convenției privind conservarea și gestionarea resurselor piscicole în marea liberă a Pacificului de Sud (denumită în continuare „Convenţia”), sub rezerva încheierii convenției menționate (2). Articolul 2 Preşedintele Consiliului este autorizat să desemneze persoana sau persoanele împuternicite să semneze convenția în numele Uniunii, sub rezerva încheierii acesteia. (*) Textul Convenției va fi publicat împreună cu decizia privind încheierea acesteia.